 תחנון: כתב לבוש שאפילו לחכם בפניו א''א צ''ה שהוא תחנה אלא דורשין עליו אם בר הכי הוא ואומרים קדיש אחר הדרשה ע''ש תר''ע. ובטור כתב דחכמי מגנצא אמרו צ''ה בר''ח חנוכה ופורים על אדם גדול. וכתב הט''ז שמעתי מזקן אחד שהעיד שהיה בק''ק קראקא בשנת של''ג שנפטר רמ''א ז''ל ביום ל''ג בעומ' והיו מסופקים אם לו' צ''ה עמד אדם חשוב אחד והעיד ששמע מפי רמ''א שיש לו' צ''ה על אדם גדול ותיכף אמרוה על רמ''א בקול רם. ונראה לסמוך על זה בימים שאין בהם תחנון כגון ל''ג בעומר או ט''ו באב ובט''ו בשבט שאינם מועד אבל לא בראש חודש וחנוכה ופורים וחדש ניסן דאלו יש בהם איסור מדין התלמוד עכ''ל: